Izziņa par atzinumos sniegtajiem iebildumiem

|  |
| --- |
| **Informatīvais ziņojums “Par numerācijas resursu maksājumu un nepieciešamību iedalīt numerācijas resursus lietu internetam un mašīnas-mašīnas sakaru pakalpojumiem”** |

**I.****Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1. | Skatīt precizētā informatīvā ziņojuma redakciju. | **Latvijas Darba devēju konfederācija (LDDK)****26.11.2019.**Latvijas Darba devēju konfederācija (LDDK) ir izskatījusi Satiksmes ministrijas sagatavoto Informatīvo ziņojumu "Par numerācijas resursu maksājumu un nepieciešamību iedalīt numerācijas resursus lietu internetam un mašīnas-mašīnas sakaru pakalpojumiem" (turpmāk – Informatīvais ziņojums) (VSS-264), Ministru kabineta sēdes protokollēmuma projektu un izziņu par atzinumos sniegtajiem iebildumiem, un sniedz šādus iebildumus.LDDK iebilst pret pagarinātu 11 vai 12 ciparu numuru ieviešanu Nacionālajā numerācijas plānā.Numerācijas resursi ir nepieciešami, lai elektronisko sakaru komersanti varētu nodrošināt sakaru pakalpojumus galalietotājiem. Informatīvajā ziņojumā nepamatots uzsvars ir likts uz eksteritoriālā pielietojuma numerācijas diapazona izdalīšanu un numerācijas nodevas plašāku piemērošanu, neievērojot Latvijas elektronisko sakaru nozares attīstības intereses. Saskaroties ar numerācijas resursu trūkumu vai pārvaldības problēmām, tieši elektronisko sakaru komersanti būtu pirmie, kas aicinātu pārskatīt numerācijas pārvaldības kārtību. Tomēr konkrētajā situācijā, tieši pretēji, elektronisko sakaru komersanti iebilst pret risinājumiem, kas paaugstina administratīvo slogu un nodokļu maksājumu apmēru, tai pat laikā nesniedzot pienesumu numerācijas efektīvai pārvaldībai vai krāpniecības risku mazināšanai. Līdz ar to informatīvajā ziņojumā izdarītos secinājumus nepieciešams pārskatīt, ņemot vērā Latvijas elektronisko sakaru nozares attīstības tendences.Varētu atbalstīt pagarinātu 11 vai 12 ciparu numuru ieviešanu Nacionālajā numerācijas plānā vienīgi pie nosacījuma, ka Latvijas elektronisko sakaru komersantiem tiek saglabātas iespējas IoT/M2M pakalpojumu nodrošināšanai brīvi un bez papildus nodevām izmantot 8 ciparu numerāciju.**Latvijas Informācijas un komunikācijas tehnoloģiju asociācija (LIKTA)****27.11.2019.**Latvijas Informācijas un komunikācijas tehnoloģijas asociācija (turpmāk- LIKTA) ir iepazinusies arSatiksmes ministrijas sagatavoto Informatīvo ziņojumu "Par numerācijas resursu maksājumu un nepieciešamību iedalīt numerācijas resursus lietu internetam un mašīnas-mašīnas sakaru pakalpojumiem", Ministru kabineta sēdes protokollēmuma projektu un izziņu par atzinumos sniegtajiem iebildumiem, un sniedzam šādus komentārus.Numerācijas resursi ir nepieciešami, lai elektronisko sakaru komersanti varētu nodrošināt sakaru pakalpojumus galalietotājiem. Informatīvajā ziņojumā nepamatots uzsvars ir likts uz eksteritoriālā pielietojuma numerācijas diapazona izdalīšanu un numerācijas nodevas plašāku piemērošanu, neievērojot Latvijas elektronisko sakaru nozares attīstības intereses. Saskaroties ar numerācijas resursu trūkumu vai pārvaldības problēmām, tieši elektronisko sakaru komersanti būtu pirmie, kas aicinātu pārskatīt numerācijas pārvaldības kārtību. Tomēr konkrētajā situācijā, tieši pretēji, elektronisko sakaru komersanti iebilst pret risinājumiem, kas paaugstina administratīvo slogu un nodokļu maksājumu apmēru, tai pat laikā nesniedzot pienesumu numerācijas efektīvai pārvaldībai vai krāpniecības risku mazināšanai. Līdz ar to informatīvajā ziņojumā izdarītos secinājumus nepieciešams pārskatīt, ņemot vērā Latvijas elektronisko sakaru nozares attīstības tendences.Varētu atbalstīt pagarinātu 11 vai 12 ciparu numuru ieviešanu Nacionālajā numerācijas plānā vienīgi pie nosacījuma, ka Latvijas elektronisko sakaru komersantiem tiek saglabātas iespējas IoT/M2M pakalpojumu nodrošināšanai brīvi un bez papildus nodevām izmantot 8 ciparu numerāciju.**Latvijas Informācijas un komunikācijas tehnoloģiju asociācija (LIKTA) un Latvijas Darba devēju konfederācija (LDDK)****12.04.2019.**Institūcijas iebilst pret Informatīvajā ziņojumā iekļautās mobilās un fiksētās numerācijas diapazonu lietošanas tiesību ierobežojumiem.Numerācijas resursi ir nepieciešami, lai elektronisko sakaru komersanti varētu nodrošināt sakaru pakalpojumus galalietotājiem, tādējādi numerācijas resursu racionāla pārvaldība ir būtiska elektronisko sakaru nozares interese. Tomēr konkrētajā situācijā elektronisko sakaru nozare aicina atturēties no risinājumiem, kas drīzāk rada nevajadzīgus ierobežojumus un var kavēt elektronisko sakaru pakalpojumu attīstību.Latvijas Nacionālais numerācijas plāns ir veidots par pamatu ņemot 8 ciparu numerāciju, tādējādi potenciāli nodrošinot 80 miljonus numuru, neskaitot īsos kodus. Elektronisko sakaru komersanti IoT/M2M pakalpojumus šobrīd nodrošina izmantojot vispārējā pielietojuma mobilās un fiksētās numerācijas diapazonus 2XXXXXXX un 6XXXXXXX. Šajos diapazonos ir pieejami 20 miljoni numuru, kas aptuveni desmit reizes pārsniedz iedzīvotāju skaitu valstī. Turklāt atbilstoši informatīvajā ziņojumā norādītajiem datiem, gandrīz puse (~47%) no šiem numuriem pat nav izsniegti lietošanā elektronisko sakaru komersantiem. Vēl jo vairāk, ņemot vērā Sabiedrisko pakalpojumu regulēšanas komisijas lēmumus par numerācijas resursu efektīvas izmantošanas saistībām, tuvāko divu gadu periodā paredzama plaša neizmantoto numuru atgriešana valstij. Numerācijas resursu nepieciešamību ilgtermiņā samazinās arī IPv6 plašāka izmantošana. No minētā izriet, ka Latvijā šobrīd nav konstatējams numerācijas resursu trūkums vai nepieciešamība izdalīt atsevišķu numerācijas diapazonu IoT/M2M pakalpojumiem.Informatīvajā ziņojumā jauna numerācijas diapazona izdalīšana IoT/M2M pakalpojumiem pamatota ar Eiropas Parlamenta un Padomes 2018.gada 11.decembra direktīvas (ES) 2018/1972 par Eiropas Elektronisko sakaru kodeksa izveidi (turpmāk – Direktīva) 93.panta 4.punktu, kas prasa dalībvalstīm nodrošināt, lai valsts regulatīvās vai citas kompetentās iestādes darītu pieejamu neģeogrāfisku numuru diapazonu, ko var izmantot tādu elektronisko sakaru pakalpojumu, kas nav starppersonu sakaru pakalpojumi, sniegšanai visā Savienības teritorijā.Neizslēdzot iespējamību izdalīt atsevišķu numerācijas diapazonu IoT/M2M pakalpojumiem, LIKTA uzskata, ka Direktīva neliedz IoT/M2M pakalpojumiem arī turpmāk izmantot vispārējā pielietojuma numerācijas diapazonus. Līdz ar to iebilstam pret mobilās un fiksētās numerācijas diapazonu lietošanas tiesību ierobežojumiem, jo tiem nav pamatojuma. Ierosinām Nacionālajā numerācijas plānā arī turpmāk saglabāt brīvu iespēju IoT/M2M pakalpojumus nodrošināt 2XXXXXXX un 6XXXXXXX numerācijas diapazonos. Tas ļaus nodrošināt racionālu numerācijas resursu izmantošanu un izvairīties no esošo IoT/M2M pieslēgumu masveida slēgšanas. | **Iebildums nav ņemts vērā**Starpinstitūciju sanāksmē un Vides aizsardzības un reģionālās attīstības ministrijas ar 2015.gada 13.augusta rīkojumu Nr.257 izveidotajā Numerācijas resursu koordinācijas darba grupā (turpmāk – darba grupa) tika panākta konceptuāla vienošanās - ieviest divus diapazonus, no kuriem viens būtu 8 ciparu formāta, ar obligātu numuru saglabāšanas pakalpojumu iekšzemes vajadzībām, savukārt otrs – 11 vai 12 ciparu formāta, ar numuru saglabāšanas pakalpojumu ierobežojumiem, ciktāl tas ir tehniski iespējams, kas būtu paredzēts eksteritoriālai izmantošanai. Savukārt attiecībā par nodevas ieviešanu, Satiksmes ministrija sniedz priekšlikumu Nodevu ieviest pakāpeniski - ar 2021.gada 1.janvāri pakalpojuma numuriem un IoT/M2M pakalpojuma numuriem, un ar 2022.gada 1.janvāri nacionālajiem numuriem (publiskā fiksētā un publiskā mobilā telefonu tīkla numuri). Jāatzīmē, ka starpinstitūciju sanāksmē un darba grupā no iebildumu sniedzēju puses netika izvirzīta konkrēta prasība, ka 11 vai 12 ciparu numuru ieviešanu Nacionālajā numerācijas plānā varētu tikt atbalstīta vienīgi pie nosacījuma, ja Latvijas elektronisko sakaru komersantiem tiek saglabātas iespējas IoT/M2M pakalpojumu nodrošināšanai brīvi un bez papildus nodevām izmantot 8 ciparu numerāciju.  | **Uzturētais iebildums neatšķiras no atzinumā norādītā iebilduma pamatojuma.** | ***Skatīt precizēto informatīvo ziņojumu.*** |
| 2. | Skatīt precizētā informatīvā ziņojuma redakciju. | **Latvijas Informācijas un komunikācijas tehnoloģiju asociācija (LIKTA) un Latvijas Darba devēju konfederācija (LDDK)**12.04.2019.Nacionālais numerācijas plāns nosaka vienotu 8 ciparu numerācijas formātu, ar to nodrošinot Latvijas mērogam vairāk nekā pietiekamu numerācijas resursu apjomu. Tādējādi nav saskatāma objektīva nepieciešamība IoT/M2M pakalpojumu nodrošināšanai ieviest 11 ciparu numerācijas formātu. Kaut arī matemātiski 11 ciparu numerācijas ieviešana palielina pieejamo numerācijas resursu apjomu, divu atšķirīgu numerācijas formātu uzturēšanas radītais administratīvais slogs nesamērīgi pārsniedz šādas reformas radītos ieguvumus.LDDK un LIKTA iebilst pret 11 ciparu numerācijas ieviešanu, jo šāds risinājums:1) izjauc vienoto 8 ciparu numerācijas pārvaldības sistēmu;2) prasa ieviest tehnoloģiskus risinājumus atšķirīga numerācijas formāta pārvaldībai;3) nesniedz ieguvumus elektronisko sakaru pakapājumu galalietotājiem;4) rada izdevumus elektronisko sakaru komersantiem;5) sarežģī izsaukumu maršrutēšanu elektronisko sakaru tīklā.Līdz ar to iebilstam pret 11 ciparu numerācijas formāta ieviešanu Nacionālajā numerācijas plānā. Aicinām šī jautājuma izskatīšanu atlikt līdz brīdim, kad būs pabeigta 1.punktā minēto SPRK lēmuma par numerācijas resursu efektīvas izmantošanas saistībām izpilde no komersantu puses un veikta lēmuma izpildes rezultātu novērtēšana. | **Daļēja vienošanās panākta starpinstitūciju sanāksmē**. Starpinstitūciju sanāksmē un Vides aizsardzības un reģionālās attīstības ministrijas ar 2015.gada 13.augusta rīkojumu Nr.257 izveidotajā Numerācijas resursu koordinācijas darba grupā (turpmāk – darba grupa) tika panākta konceptuāla vienošanās - ieviest divus diapazonus, no kuriem viens būtu 8 ciparu formāta, ar obligātu numuru saglabāšanas pakalpojumu iekšzemes vajadzībām, savukārt otrs – 11 vai 12 ciparu formāta, ar numuru saglabāšanas pakalpojumu ierobežojumiem, ciktāl tas ir tehniski iespējams, kas būtu paredzēts eksteritoriālai izmantošanai. Savukārt attiecībā par nodevas ieviešanu, Satiksmes ministrija sniedz priekšlikumu Nodevu ieviest pakāpeniski - ar 2021.gada 1.janvāri pakalpojuma numuriem un IoT/M2M pakalpojuma numuriem, un ar 2022.gada 1.janvāri nacionālajiem numuriem (publiskā fiksētā un publiskā mobilā telefonu tīkla numuri). Jāatzīmē, ka starpinstitūciju sanāksmē un darba grupā no iebildumu sniedzēju puses netika izvirzīta konkrēta prasība, ka 11 vai 12 ciparu numuru ieviešanu Nacionālajā numerācijas plānā varētu tikt atbalstīta vienīgi pie nosacījuma, ja Latvijas elektronisko sakaru komersantiem tiek saglabātas iespējas IoT/M2M pakalpojumu nodrošināšanai brīvi un bez papildus nodevām izmantot 8 ciparu numerāciju. | **Uzturētais iebildums neatšķiras no atzinumā norādītā iebilduma pamatojuma.** | ***Skatīt precizētā informatīvā ziņojuma redakciju.*** |
| 3. | Skatīt precizētā informatīvā ziņojuma redakciju. | **Latvijas Telekomunikāciju asociācija (LTA)****26.03.2019.**Izvērtējot Ziņojuma norādīto informāciju, LTA uzskata, ka nav nepieciešams iedalīt jaunus, 11 ciparu numerācijas resursus lietu interneta un mašīnas - mašīnas sakaru pakalpojumu nodrošināšanai. Šādu sakaru pakalpojumu nodrošināšanai ir pieejami pietiekami daudz, vēlneizmantotu astoņu ciparu numerācijas diapazona resursu. Tāpēc nebūtu lietderīgi iedalīt jaunus numerācijas resursus, ja vēl ir pieejams 8 ciparu numerācijas diapazons. | **Daļēja vienošanās panākta starpinstitūciju sanāksmē**. Starpinstitūciju sanāksmē un Vides aizsardzības un reģionālās attīstības ministrijas ar 2015.gada 13.augusta rīkojumu Nr.257 izveidotajā Numerācijas resursu koordinācijas darba grupā (turpmāk – darba grupa) tika panākta konceptuāla vienošanās - ieviest divus diapazonus, no kuriem viens būtu 8 ciparu formāta, ar obligātu numuru saglabāšanas pakalpojumu iekšzemes vajadzībām, savukārt otrs – 11 vai 12 ciparu formāta, ar numuru saglabāšanas pakalpojumu ierobežojumiem, ciktāl tas ir tehniski iespējams, kas būtu paredzēts eksteritoriālai izmantošanai.  | **Atkārtots iebildums netika saņemts.**  | ***Skatīt precizētā informatīvā ziņojuma redakciju.*** |
| 4.  | Skatīt precizētā informatīvā ziņojuma redakciju. | **Latvijas Informācijas un komunikācijas tehnoloģiju asociācija (LIKTA) un Latvijas Darba devēju konfederācija (LDDK)****12.04.2019.**Šobrīd numerācijas nodeva tiek attiecināta vienīgi uz īsajiem kodiem, kas ir vienīgais reāli ierobežotais numerācijas resurss. Pārējie numerācijas resursi Latvijā ir pieejami praktiski neierobežotā apjomā, kas daudzkārt pārsniedz iedzīvotāju skaitu. Numerācijas nodevas objekta paplašināšana kavēs elektronisko sakaru pakalpojumu attīstību, kā arī paaugstinās pakalpojumu izmaksas galalietotājiem.Ziņojuma projektā nav ietverti apsvērumi par numerācijas nodevas objekta paplašināšanas lietderību, ietekmi uz elektronisko skaru komersantiem vai elektronisko sakaru pakalpojumu izmaksām galalietotājiem.Sabiedrisko pakalpojumu regulēšanas komisija 2019.gada pirmajā ceturksnī ir pieņēmusi virkni lēmumu par numerācijas efektīvas izmantošanas prasībām. Diskusija par numerācijas nodevas plašāku piemērošanu iespējama vienīgi pēc lēmumos noteikto saistību izpildes kontroles (pēc 2 gadiem), un konstatējot objektīvu numerācijas resursu trūkumu.Līdz ar to iebilstam pret numerācijas nodevas attiecināšanu uz visiem numerācijas resursiem, jo tā nav pamatota un uzliek papildu būtisku finansiālu slogu komersantiem. Arī šī jautājuma izskatīšanu varētu veikt laika periodā, kad veikta SPRK lēmuma par numerācijas resursu efektīvas izmantošanas saistībām izpilde no komersantu puses un veikta lēmuma izpildes rezultātu novērtēšana.**Latvijas Telekomunikāciju asociācija (LTA)****26.03.2019.**LTA uzskata, ka grozījumu veikšana Noteikumos, kas paredzēs ikgadējas valsts nodevaspar numerāciju lietošanas tiesībām piemērošanu par visu Ministru kabineta 2015.gada 30.jūnijanoteikumos Nr. 367 “Nacionālais numerācijas plāns” iekļauto numuru lietošanas tiesībām,izņemot starptautiskos signalizācijas punktu kodus, nav atbalstāma.Šobrīd nav mainījušies vai radušies tādi apstākļi, kas pamatotu nepieciešamību ieviestvalsts nodevu par fiksētajiem un mobilajiem numuriem. Regulējošo iestāžu rīcībā joprojām irpietiekams metožu kopums arī bez valsts nodevas ieviešanas, lai turpinātu nodrošināt efektīvunumerācijas resursu pārvaldību. Tāpat lūdzam ņemt vērā, ka līdzšinējās sarunās ar nozarespārstāvjiem vienošanās par šāda regulējuma ieviešanu netika panākta. | **Iebildums nav ņemts vērā.**Elektronisko sakaru likuma 58.panta pirmā daļa noteic, ka par numerācijas lietošanas tiesībām maksājama ikgadējā valsts nodeva (turpmāk- Nodeva), kuras likmes, maksāšanas kārtību un atvieglojumus nosaka Ministru kabinets. Šobrīd Nodevu nosaka Ministru kabineta 2009.gada 11.augusta noteikumi Nr. 892 “Noteikumi par numerācijas lietošanas tiesību ikgadējo nodevu”, kuri paredz Nodevu tikai par īso kodu lietošanas tiesībām.Analizējot ārvalstu tīmekļvietnes, kurās tika piedāvāti elektronisko sakaru pakalpojumi, tika secināts, ka 2015.-2019.gadā arvien biežāk ir piedāvājumi saņemt mobilās vai fiksētās balss telefonijas pakalpojumus no ārvalstu elektronisko sakaru pakalpojumu sniedzējiem, izmantojot Latvijas Republikas numerāciju.Praktiski tas nozīmē numerācijas eksportu tādā veidā, ka Latvijas Republikas elektronisko sakaru komersanti, bez maksas saņemot lietošanā Latvijas Republikas numerāciju, kas ir nacionālais ierobežotais resurss, pārdod to ārvalstu komersantiem. Kā norāda Regulators, bieži Latvijas Republikas numerācija tiek izmantota krāpniecības nolūkos. Ņemot vērā, ka par lielāko daļu Latvijas Republikas numerācijas resursu izmantošanu nav piemērota maksa, daudzi elektronisko sakaru komersanti izmanto numerāciju neefektīvi.2019.gada 1.janvārī stājās spēkā grozījumi Regulatora 2015.gada 3.decembra lēmumā Nr.1/18 “Noteikumi par numerācijas lietošanas tiesībām” attiecībā uz specifiskiem numerācijas lietošanas tiesību nosacījumiem. Šo grozījumu mērķis ir divu gadu laikā efektivizēt piešķirto numerācijas lietošanas tiesību izmantošanu. Regulatora ieskatā, tas atrisinās problēmu tikai daļēji, jo numerācijas lietošanas tiesību izmantošanas kontrole ne vienmēr ir tehnoloģiski iespējama un ir ļoti darbietilpīga.Ikgadējās Nodevas piemērošana visai numerācijai veicinās to, ka elektronisko sakaru komersanti plānos numerācijas izmantošanu pēc iespējas racionālākā, efektīvākā un optimālākā veidā. Elektronisko sakaru komersanti būs motivēti pārdomāt numerācijas izmantošanu un to darbībai nepieciešamo numuru daudzumu, kas samazinās Latvijas Republikas numerācijas izmantošanu krāpniecībā, izmantojot numerāciju, kā arī numerācijas eksportu, kas īpaši prognozējams attiecībā uz eksteritoriālajiem numuriem.Spēkā esošā ar Ministru kabineta 2006.gada 25.jūnija rīkojumu Nr.562 “ Ikgadējā valsts nodeva par radiofrekvenču spektra un numerācijas resursu lietošanas tiesībām” apstiprinātā koncepcija paredz ieviest numerācijas valsts Nodevu ar bāzes likmi 0,17 eiro (tolaik, 0,12 latu) apmērā. Koncepcija paredzēja arī citas bāzes likmes, proti, 0,04 un 0,24 latu, kas attiecīgi netika atbalstīti. Koncepcija tika izstrādāta periodā, kad Latvijā bija septiņu zīmju numuri un draudēja to izsmelšana. Tomēr numuru pietiekamība tika atrisināta ar citu mehānismu, jo ar 2008.gada 1.augustu pilnībā tika ieviesta astoņu zīmju numerācija. Tādējādi Nodevas jautājums uz laiku palika neaktuāls, jo astoņu zīmju numerācija nodrošināja pietiekami lielas numerācijas rezerves. Šī brīža tehnoloģijas attīstības tendences un Regulatora rīcībā esošā informācija par krāpniecību, izmantojot numerāciju, Direktīva[[1]](#footnote-1), kas paredz jaunu numerācijas izmantošanas ietvaru (eksteritoriāli), kā arī Regulatora apzinātais citu dalībvalstu regulējums attiecībā uz Nodevu (skatīt informatīvo ziņojumu) liek pārskatīt nepieciešamību un lietderību ieviest numerācijas Nodevu, tādējādi sekmējot gan numerācijas, kā ierobežotā resursa efektīvu izmantošanu, gan ierobežot numerācijas eksportu uz citām valstīm, gan iespējami ierobežojot krāpniecību izmantojot numerāciju. Attiecībā par Nodevas ieviešanu, norādāms, ka ieviešana būtu jāveic pakāpeniski, saskaņojot termiņus ar nozari. Šobrīd indikatīvie termiņi - 2021.gada 1.janvāris pakalpojuma numuriem (bezmaksas izsaukuma pakalpojuma numuri, dalītās samaksas pakalpojuma numuri, papildu samaksas pakalpojuma numuri un citu veidu pakalpojumu numuri) un *IoT/M2M* pakalpojuma numuriem, un 2022.gada 1.janvāris nacionālajiem numuriem (publiskā fiksētā un publiskā mobilā telefonu tīkla numuri). Turklāt, ievērojot nepieciešamo numuru skaitu, *IoT/M2M* pakalpojuma numuriem un publiskā fiksētā un publiskā mobilā telefonu tīkla numuriem Nodevas apmēri plānoti atšķirīgi, ievērojot to daudzuma nepieciešamību pakalpojumu sniegšanai, vismazākā Nodeva būtu piemērojama eksteritoriālajiem numuriem ar 11 vai 12 zīmēm. Regulators norāda, ka Nodevas ieviešana plānotajā piedāvātajā apmērā ļaus papildināt valsts budžetu aptuveni par 1 000 000 eiro gadā. Visās Eiropas Savienības dalībvalstīs, izņemot Īriju, Austrijas Republiku un Latvijas Republiku, tiek noteikta ikgadējā Nodeva par numerācijas izmantošanu gandrīz visiem numerācijas veidiem.Lai vienkāršotu valsts regulatīvo vai citu kompetento iestāžu veikto uzraudzību attiecībā uz Direktīvā noteikto prasību ievērošanu, *BEREC* izveidos datubāzi numerācijas resursiem, kuri Eiropas Savienībā var tikt izmantoti eksteritoriāli. Šim nolūkam valsts regulatīvās vai citas kompetentās iestādes sniedz *BEREC* attiecīgo informāciju. Izpildot Direktīvā noteikto un izdalot Latvijas Republikas numerācijas plānā *IoT/M2M* numerācijai atsevišķu diapazonu eksteritoriālai lietošanai Eiropas Ekonomiskās zonas ietvaros, Regulatora ieskatā palielinās risks, ka Latvijas Republikas nacionālie numuri pastiprināti tiks izmantoti krāpniecības gadījumos, jo numerācijas lietošanas tiesības kā ierobežotais resurss elektronisko sakaru komersantiem tiek piešķirts bez maksas. | **Latvijas Informācijas un komunikācijas tehnoloģiju asociācija (LIKTA) un Latvijas Darba devēju konfederācija (LDDK)****27.11.2019.**Numerācijas nodevas plašāka piemērošana nepalīdz risināt arī problēmas ar krāpniecību, jo potenciālajiem krāpniekiem šādas nodevas apmērs būtu finansiāli maznozīmīgs. Vēl jo vairāk, krāpnieki savā darbībā brīvi izmanto arī tiem nepiešķirtus numurus. Nodevas slogs pēc būtības ietekmētu vienīgi lielos sakaru komersantus, kuru darbībā nav konstatējamas problēmas ar krāpniecību.Tiek vērsta uzmanība uz Informatīvajā ziņojumā iekļauto SPRK sagatavoto salīdzinājumu par numerācijas nodevas likmēm katrā no Baltijas valstīm. Kā jau esam norādījuši gan SM organizētajās starpinstitūciju sanāksmēs, gan VARAM Numerācijas resursu koordinācijas darba grupā, SPRK atsauce uz nodevas likmēm Igaunijā nav piemērojama attiecībā uz Latvijas situāciju, jo Igaunijā nav ieviesta Regulēšanas nodeva. Uzskatam, ka jautājums par numerācijas nodevas attiecināšanu uz visiem numerācijas resursiem Latvijā nevar tikt skatīts atrauti no regulēšanas nodevas jautājumiem. Numerācijas nodevas palielināšanas gadījumā, attiecīgi jāsamazina regulēšanas nodeva, lai regulēšanas slogs nozarei nepieaug.Priekšlikums:Svītrot Ministru kabineta protokollēmuma projekta 3.punktu, kā arī Informatīvā ziņojuma sadaļas par numerācijas nodevas ieviešanas nepieciešamību. | ***Skatīt precizēto informatīvo ziņojumu.*** |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
|  Datums  |  |
|   | 2019.gada 27.septembris - starpinstitūciju sanāksme. |
|   |  |
|  | 2019.gada 19. novembris - elektroniskā saskaņošanā.  |
| Saskaņošanas dalībnieki | Latvijas Informācijas un komunikācijas tehnoloģiju asociācija, Latvijas Darba devēju konfederācija, Sabiedrisko pakalpojumu regulēšanas komisija, Latvijas Telekomunikāciju asociācija, Tieslietu ministrija, Finanšu ministrija, Vides aizsardzības un reģionālās attīstības ministrija |
|  |  |
| Saskaņošanas dalībnieki izskatīja šādu ministriju (citu institūciju) iebildumus |  |
|  | Tika izskatīti Latvijas Informācijas un komunikācijas tehnoloģiju asociācijas, Latvijas Darba devēju konfederācijas, Sabiedrisko pakalpojumu regulēšanas komisijas, Finanšu ministrijas, Vides aizsardzības un reģionālās attīstības ministrijas, Latvijas Telekomunikāciju asociācijas un Tieslietu ministrijas iebildumi.  |
|  |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |
|  |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1. | Skatīt izsludinātā informatīvā ziņojuma redakciju. | **Sabiedrisko pakalpojumu regulēšanas komisija****10.04.2019.**Regulators izsaka šādus priekšlikumus: Papildināt Projektu ar atsauci uz Elektronisko sakaru komisijas (Electronic Communications Committee) rekomendāciju ECC/REC/(11)03. Regulators vērš uzmanību rekomendācijā norādītajam, ka visaptveroša interneta protokola 6.vesrijas (IPv6) ieviešana ir ilgstošas attīstības risinājums. Turklāt šī rekomendācija paredz dalībvalstīm izdalīt jaunu līdz 15 cipariem garu numerācijas diapazonu lietu internetam (IoT) un mašīna-mašīna sakaru (M2M) pakalpojumiem. Tas nozīmē, ka IoT/M2M numerācijas ieviešana ir optimālākais vidēja termiņa variants. | **Iebildums ir ņemts vērā.** | ***Skatīt precizētā informatīvā ziņojuma 2.daļu.***  |
| 2. | Skatīt precizētā informatīvā ziņojuma redakciju. | **Sabiedrisko pakalpojumu regulēšanas komisija****10.04.2019.**Attiecībā par valsts nodevu par numerācijas lietošanas tiesībām (turpmāk – Nodeva) Regulators aicina papildināt Projektu ar priekšlikumu, kas paredz iespēju Nodevu ieviest pakāpeniski. Piemēram, ar 2020.gada 1.janvāri pakalpojuma numuriem (bezmaksas izsaukuma pakalpojuma numuri, dalītās samaksas pakalpojuma numuri, papildu samaksas pakalpojuma numuri un citu veidu pakalpojumu numuri) un ar 2021.gada 1.janvāri nacionālajiem numuriem (publiskā fiksētā un mobilā telefona tīkla numuri). Papildus Regulators informē, ka Nodevas ieviešana Regulatora piedāvātajā apmērā ļaus papildināt Valsts budžetu aptuveni par 1 000 000 EUR gadā | **Vienošanās ir panākta elektroniskajā saskaņošanā.**Satiksmes ministrijas ieskatā Nodevas ieviešana pakalpojuma numuriem (bezmaksas izsaukuma pakalpojuma numuri, dalītās samaksas pakalpojuma numuri, papildu samaksas pakalpojuma numuri un citu veidu pakalpojumu numuri) līdz 2020.gada 1.janvārim ir pārāk strauja. Satiksmes ministrija paredz iespēju Nodevu ieviest pakāpeniski. Piemēram, ar 2021.gada 1.janvāri pakalpojuma numuriem un IoT/M2M pakalpojuma numuriem, un ar 2022.gada 1.janvāri nacionālajiem numuriem (publiskā fiksētā un publiskā mobilā telefonu tīkla numuri). | ***Skatīt precizētā informatīvā ziņojuma 3.daļu.*** |
| 3. | Skatīt izsludinātā informatīvā ziņojuma redakciju. | **Tieslietu ministrija****12.04.2019.**Informatīvajam ziņojumam pievienotā protokollēmuma 3. punktā ir minēta Satiksmes ministrijas Numerācijas lietošanas tiesību ikgadējās valsts nodevas izvērtēšanas darba grupa. Lūdzam skaidrot, saskaņā ar kādu normatīvo aktu tāda darba grupa izveidota un kāds ir tās statuss, ņemot vērā to, ka Satiksmes ministrijas mājaslapā un ārējos normatīvos aktos nav atrodama informācija par šādu darba grupu. | **Iebildums ir ņemts vērā.** | ***Skatīt precizētā protokollēmuma 3.punktu.*** |
| 4. | Skatīt izsludinātā informatīvā ziņojuma redakciju. | **Finanšu ministrija****11.04.2019.**Vēršam uzmanību, ka projektā tiek skaidrots par ikgadējās valsts nodevas noteikšanas nepieciešamību attiecībā uz visām numerācijas lietošanas tiesībām un netiek runāts par maksas pakalpojumiem, tādējādi ierosinām precizēt lietoto terminoloģiju, aizstājot visā projektā vārdu “maksa” ar vārdu “maksājums”. | **Iebildums ir ņemts vērā.** | ***Skatīt precizēto informatīvo ziņojumu.***  |
| 5. | Skatīt izsludinātā informatīvā ziņojuma redakciju. | **Vides aizsardzības un reģionālās attīstības ministrija****12.04.2019.**Atbilstoši jautājumu virzības kompetencei, izteikt protokollēmuma 2.punktu šādā redakcijā: “2. Satiksmes ministrijai līdz 2020. gada 1. aprīlim iesniegt priekšlikumus Vides aizsardzības un reģionālās attīstības ministrijai grozījumiem Ministru kabineta 2015. gada 30. jūnija noteikumos Nr. 367 “Nacionālais numerācijas plāns” par numerācijas iedalīšanu starpierīču sakariem (IoT/M2M).” | **Iebildums ir ņemts vērā.** | ***Skatīt precizētā protokollēmuma 2.punktu.***  |
| 6. | Skatīt izsludinātā informatīvā ziņojuma redakciju. | **Tieslietu ministrija****12.04.2019.**Informatīvajam ziņojumam pievienotā protokollēmuma 3. punktā paredzēts uzdot Satiksmes ministrijas Numerācijas lietošanas tiesību ikgadējās valsts nodevas izvērtēšanas darba grupā izvērtēt un Satiksmes ministrijai līdz 2020. gada 21. decembrim sagatavot un normatīvajos aktos noteiktā kārtībā iesniegt grozījumus Ministru kabineta 2009. gada 11. augusta noteikumos Nr. 892 "Noteikumi par numerācijas lietošanas tiesību ikgadējo valsts nodevu", kas paredz ikgadējās valsts nodevas par numerācijas lietošanas tiesībām noteikšanu par visu Ministru kabineta 2015. gada 30. jūnija noteikumos Nr. 367 "Nacionālais numerācijas plāns" iekļauto numuru lietošanas tiesībām, izņemot starptautisko signalizācijas punktu kodus. Informatīvā ziņojuma tekstā nav skaidrota ikgadējās valsts nodevas par numerācijas lietošanas tiesībām noteikšanas nepieciešamība, kā arī informatīvā ziņojuma 3. nodaļā priekšlikums ieviest ikgadējo valsts nodevu nav minēts kā priekšlikums turpmākai rīcībai. Līdz ar to nav skaidrs, kāpēc informatīvajam ziņojumam pievienotajā protokollēmumā ietverts 3. punkts.Informatīvajā ziņojumā ir ietverts šī brīža situācijas raksturojums un iesaistīto iestāžu un organizāciju viedokļi, taču nav ietverts Satiksmes ministrijas vērtējums par esošo situāciju un iesaistīto iestāžu un organizāciju viedokļiem. No informatīvā ziņojuma teksta neizriet, ka Satiksmes ministrija būtu vērtējusi citas iespējas risināt jautājumu, ka, bez maksas saņemot lietošanā Latvijas numerāciju, kas ir nacionālais ierobežotais resurss, tas tiek pārdots ārvalstu komersantiem. Proti, vai ir izvērtēta iespēja noteikt, ka bez maksas lietošanā saņemto Latvijas numerāciju nevar pārdot, kā arī noteikt, ka ārvalstu komersanti Latvijas numerāciju lietošanā var saņemt par noteiktu samaksu. No informatīvā ziņojuma teksta nav skaidrs, kāpēc atbilstošākais risinājums ir noteikt ikgadēju valsts nodevu visu numuru lietošanas tiesību izmantošanai.Vienlaikus rodas jautājums, kāpēc ir nepieciešams noteikt ikgadējo valsts nodevu visu numuru lietošanas tiesībām, ja informatīvais ziņojums paredz IoT/M2M pakalpojumiem ieviest numurus ar 11 cipariem, lai nodrošinātu, ka neizsīkst numuri ar astoņiem cipariem. Informatīvā ziņojuma tekstā ir minēts, ka "īpaši ātri astoņu ciparu numuri tiks izsmelti, ja tie turpinās būt bez maksas un tādējādi pievilcīgi lielam daudzumam interesentu ārpus Latvijas". No minētā nav skaidrs, vai problēma ir tajā, ka astoņu ciparu numuri ir bez maksas, vai arī tajā, ka šobrīd tie tiek izmantoti arī IoT/M2M pakalpojumiem. No informatīvā ziņojuma izriet, ka IoT/M2M pakalpojumu sniegšanai vajadzētu ieviest numurus ar 11 cipariem, lai nodrošinātu, ka neizsīkst numuri ar astoņiem cipariem, kas ir paredzēti citiem pakalpojumiem. Līdz ar to nav skaidrs, kāpēc jāparedz arī ikgadēja valsts nodeva, kas arī risinās numuru ar astoņiem cipariem izsīkšanas problēmu. Proti, no informatīvā ziņojuma teksta nav skaidrs, vai, risinot situāciju, ka numuri ar astoņiem cipariem var izsīkt, ir jāparedz abi informatīvā ziņojuma protokollēmuma 2. un 3. punktā minētie mehānismi.Ņemot vērā visu minēto, lūdzam papildināt informatīvo ziņojumu ar attiecīgu informāciju. | **Iebildums ņemts vērā.**Argumentācija par Nodevas nepieciešamību ir izklāstīta precizētā informatīvā ziņojuma 2.daļā. Ņemot vērā iebildumu, informatīvā ziņojuma 3.daļa ir papildināta ar konkrētu priekšlikumu - Nodevu ieviest pakāpeniski. Piemēram, ar 2021.gada 1.janvāri pakalpojuma numuriem un *IoT/M2M* pakalpojuma numuriem, un ar 2022.gada 1.janvāri nacionālajiem numuriem (publiskā fiksētā un publiskā mobilā telefonu tīkla numuri).Minētie priekšlikumi – jaunu numuru resursu iedalīšana *IoT/M2M* pakalpojumiem un ikgadējās Nodevas piemērošana visai numerācijai, lai arī ir saistīti mehānismi, tomēr katrs risina savu problēmu. Numerācijas resursu iedalīšana *IoT/M2M* pakalpojumiem ļautu nodrošināt nepieciešamo numuru skaitu pastāvīgi augošajam *IoT/M2M* pieslēgumu skaitam, savukārt Nodevas piemērošana visu numerācijas resursu lietošanas tiesībām veicinās to, ka elektronisko sakaru komersanti plānos numerācijas izmantošanu pēc iespējas racionālākā, efektīvākā un optimālākā veidā. Vēršam uzmanību, ka astoņu zīmju numerācija nav bezgalīga, tādēļ tās racionāla izmantošana ir veicināma visos veidos. Arī Ministru kabineta 2006. gada 25. jūlija rīkojumā Nr. 562 "Par koncepciju "Ikgadējā valsts nodeva par radiofrekvenču spektra un numerācijas resursu lietošanas tiesībām"" skaidrots, ka maksa par numerācijas resursu lietošanas tiesībām ir viens no būtiskākajiem ekonomiskajiem mehānismiem un instrumentiem, kas regulē numerācijas resursu izmantošanas pieprasījumu un veicina to efektīvu un racionālu izmantošanu.Vēršam uzmanību, ka Elektronisko sakaru likuma 1.panta 46.1punktā noteiktā tālāknodošanas definīcija, kas paredz arī lietošanas tiesību pārdošanu, ir jāskata kontekstā ar visu numerācijas lietošanas tiesību piešķiršanas regulējumu. Paskaidrojam, ka minētā definīcija aptver visus ierobežoto resursu veidus, bet katram no tiem ir speciālais regulējums. Attiecībā uz numerācijas lietošanas tiesībām ir jāizmanto Regulatora 2015.gada 3.decembra lēmums Nr.1/18 “Noteikumi par numerācijas lietošanas tiesībām” Minētais lēmums neparedz numerācijas pārdošanu, līdz ar to pārdošana ir pārkāpums, bet ne atļauta darbība, kuru būtu iespējams atcelt. Savukārt nosakot atšķirīgus nosacījumus numerācijas iegūšanai Latvijas Republikas un citu ES dalībvalstu komersantiem tiktu pārkāpts vienlīdzības un nediskriminācijas princips, kas nav atļauts brīva preču un pakalpojumu tirgū, kāds ir definēts ES robežās. Attiecībā uz 11 zīmju numuriem paskaidrojam, ka to izmantošana plānota eksteritoriālai lietošanai dinamiskā pieaugumā, tādēļ šim resursam pirmkārt, ir jābūt ļoti lielam, bet otrkārt, ja Latvijā numuri būs bez maksas, bet citās dalībvalstīs par maksu, tad Latvijas Republikas numerācija būs ļoti pievilcīga jebkuras dalībvalsts komersantam, kas jālīdzsvaro, nosakot Nodevu, kā tas ir citās dalībvalstīs. Tas, ka Latvijas Republikā numerācijas resursu lietošanas tiesības ir bez maksas, jau šobrīd ir radījis situāciju, kurā Latvijas Republikas numuri ir sastopami visā pasaulē, turklāt to izmantošana ne vienmēr ir ar pozitīvu aspektu, tā, piemēram, Satiksmes ministrija, gan 2019.gada aprīlī, gan novembrī, ir saņēmusi Krievijas Federācijas sūdzības par Latvijas Republikas numerācijas izmantošanu krāpniecības nolūkos. Ievērojot minēto skaidrojumu, Ministru kabineta protokllēmuma projekta 2.un 3.punktā paredzētās darbības ir katra ar savu nošķirtu mērķi un nevar tikt uzskatīts par dublējošu mehānismu.  | ***Skatīt precizētā informatīvā ziņojuma 3.daļu .***  |

|  |  |  |
| --- | --- | --- |
| Atbildīgā amatpersona |  Zita Kanberga |   |
|   |  |   |
|  |  |  |  |  |  |  |

1. Eiropas Parlamenta un Padomes 2018.gada 11.decembra direktīva Nr.2018/1972/ES par Eiropas Elektronisko sakaru kodeksa izveidi [↑](#footnote-ref-1)